STARK ออกหุ้นกู้อายุ 1 ปี 3 เดือน ชูดอกเบี้ยสูง 4.10% ขายสถาบัน-รายใหญ่ 14-16 พ.ย.นี้
STARK ออกหุ้นกู้อายุ 1 ปี 3 เดือน ชูอัตราดอกเบี้ยคงที่ 4.00-4.10% ต่อปี เสนอขายสถาบัน-รายใหญ่ เปิดจอง 14-16 พ.ย.65 ขณะที่ ทริสเรทติ้ง อันดับความน่าเชื่อถือของผู้ออกหุ้นกู้ "BBB+" แนวโน้มอันดับเครดิต "Negative"
STARK ออกหุ้นกู้อายุ 1 ปี 3 เดือน ชูอัตราดอกเบี้ยคงที่ 4.00-4.10% ต่อปี เสนอขายสถาบัน-รายใหญ่ เปิดจอง 14-16 พ.ย.65 ขณะที่ ทริสเรทติ้ง อันดับความน่าเชื่อถือของผู้ออกหุ้นกู้ "BBB+" แนวโน้มอันดับเครดิต "Negative"
21 ต.ค. 2565

บริษัท สตาร์ค คอร์เปอเรชั่น จำกัด (มหาชน) หรือ STARK เตรียมเสนอขายหุ้นกู้บริษัท ครั้งที่ 2/2565 ครบกำหนดไถ่ถอนปี 2567 อายุ 1 ปี 3 เดือน อัตราดอกเบี้ยคงที่ราว 4.00-4.10% ต่อปี ชำระดอกเบี้ยทุกๆ 3 เดือน ตลอดอายุหุ้นกู้ มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000 บาท เสนอขายในช่วง 14-16 พ.ย.65
ทั้งนี้ บริษัทจะเสนอขายหุ้นกู้ให้แก่นักลงทุนสถาบันและรายใหญ่ ผ่าน บล.กรุงไทย เอ็กซ์สปริง, บล.โกลเบล็ก, บล. คิงส์ฟอร์ด, บล.เคจีไอ (ประเทศไทย), บล.ดาโอ (ประเทศไทย), บล.บลูเบลล์, บล.พาย, บล.ฟินันเซีย ไซรัส, บล. เมย์แบงก์ (ประเทศไทย), บล.เมอร์ชั่น พาร์ทเนอร์, บล.ยูโอบี เคย์เฮียน (ประเทศไทย), บล. หยวนต้า (ประเทศไทย) และบล.เอเชีย เวลท์ ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของผู้ออกหุ้นกู้ “BBB+” แนวโน้มอันดับเครดิต “Negative” โดย บริษัท ทริสเรทติ้ง จำกัด เมื่อ วันที่ 30 พ.ค.65